बैंकिंग का जादूगर गांधी मैदान में
पटना | मध्यबिहार ग्रामीण बैंक ने गांधी मैदान में चल रहे सरस मेला में गुरुवार को अपना स्टॉल लगाया। नाबार्ड के सीजीएम आरके दास ने एमबीजीबी के स्टॉल, प्रदर्शनी एटीएम वैन का उद्घाटन किया। इस मौके पर बैंक ने मशहूर जादूगर वी सम्राट के शो का खास इंतजाम किया था। जादूगर वी सम्राट ने अपने विशेष शो के माध्यम से बैंक से जुड़ने के फायदे, छोटी बचत का बड़ा फायदा, ऋण योजनाओं आदि के बारे में बड़े रोचक ढंग से बताया। एटीएम कार्ड और किसान क्रेडिट कार्ड के सदुपयोग की जानकारी दी। बैंक मित्र के कार्यों की लाइव प्रदर्शनी भी लगाई गई। इस मौके पर एमबीजीबी के महाप्रबंधक हर्ष चोपड़ा, क्षेत्रीय प्रबंधक क्षितिज कुमार, उज्जवल प्रकाश, कुमार अरविंद, विकास कुमार, चेतन कुमार, संदीप कुमार के अलावे कई अधिकारी उपस्थित रहे। मैजिक शो को देखने के लिए भारी भीड़ इकट्ठा हुई।
hin_Deva hin_Deva